ХИГИЕНИСТ

Клас по НКПД: персонал, зает с услуги за населението, търговията и охраната

Код по НКПД: 53211003

I. ДЛЪЖНОСТНИ ЗАДЪЛЖЕНИЯ

1. Характеристика на работата:

Почистване и дезинфекциране на стаи, офиси, санитарни възли, коридори и други помещения.

2. Основни задължения:

ћ почиства и дезинфекцира санитарни възли, подове, коридори и складови помещения;

ћ почиства праха по мебелите, щорите, растенията и офис-техниката (компютри, телефони, съоръжения и др.);

ћ периодично измива прозорци, витрини, врати;

ћ проветрява помещенията;

ћ следи за състоянието на помещенията след напускането им от работещите в тях;

ћ изхвърля отпадъците на определените места извън сградата;

ћ зарежда с миещи препарати, козметични средства и санитарно-хигиенни материали санитарните възли;

ћ ежемесечно прави заявка до домакина за закупуване на миещи препарати, козметични средства и санитарно-хигиенни материали;

ћ полива растенията и отстранява изсъхналите листа;

ћ поставя пердета и декоративна украса.

3. Допълнителни задължения:

Задължения, възложени от ръководството на предприятието, свързани с работата му.

II. ОСНОВНИ ОТГОВОРНОСТИ

При изпълнение на задълженията си носи отговорност за:

1. качеството на извършваната работа;

2. разхищение на ползваните препарати за почистване и дезинфекция;

3. съхраняването на поверените му препарати за почистване и дезинфекция, както и на ползваните уреди за почистване.

III. ПОДЧИНЕНОСТ, ВРЪЗКИ И ВЗАИМООТНОШЕНИЯ

1. Функционални: в ежедневната работа е във връзка и взаимоотношение с всички работници и служители на предприятието.

IV. ЗАДЪЛЖЕНИЯ ВЪВ ВРЪЗКА С УСЛОВИЯТА НА ТРУД

1. Задължения във връзка с правилата за здравословни и безопасни условия на труд:

Работникът е длъжен да спазва санитарните правила и хигиенните норми, както и утвърдените в предприятието правила за здравословни и безопасни условия на труд.

При работа с почистващи препарати ползва лични предпазни средства (ръкавици).

V. ОСНОВНИ ДОКУМЕНТИ, КОИТО РАБОТНИКЪТ (СЛУЖИТЕЛЯТ) ТРЯБВА ДА ПОЗНАВА

1. Кодекс на труда;

2. Правилник за вътрешния трудов ред;

3. Правила за здравословни и безопасни условия на труд;

4. Други вътрешни актове на предприятието.

VII. ИЗИСКВАНИЯ ЗА ЗАЕМАНЕ НА ДЛЪЖНОСТТА

1. Образователни изисквания за длъжността: основно образование.

3. Други изисквания за длъжността: трудов стаж 1 година, при липса на такъв – трудов договор със срок на изпитване.

Настоящата длъжностна характеристика може да бъде изменяна и допълвана от работодателя при промяна на изискванията и задълженията, произтичащи от нормативни или структурни промени.

Изготвил: ................... 

 (подпис) 

Утвърдил: .......................

 (подпис и печат на работодателя)

Запознат със длъжностната характеристика и екземпляр от нея ми е връчен.

Дата: ..............

Работник (служител): .............................................................................

 (име, презиме, фамилия)

Подпис на работника (служителя): .....................

